Kaikki Sky ry:n eli Suomen kunto- ja terveysliikuntakeskusten yhdistyksen auktorisoimat personal trainer -koulutukset pohjautuvat samoihin koulutukselle asetettuihin vaatimuksiin. Nämä vaatimukset pohjautuvat kansainvälisiin (mm. EuropeActive) personal trainer -koulutuksien standardeihin, mutta Sky ry:n asettamat suomalaiset personal trainer -koulutuksen standardit ovat monin paikoin vaativammat, esimerkiksi käytännössä tapahtuvan opetuksen suhteen.   Vaikka kaikilla Auktorisoiduilla personal trainer -koulutuksilla on pohjanaan samat kriteerit ja laatustandardit, on koulutusorganisaatioilla kuitenkin eroja. Esimerkiksi Impulssilla on voimavaralähtöinen valmennusfilosofia, jota opetamme koulutuksessa ja koulutuksemme pääpaino on elintapavalmennustaitojen kartuttaminen (suorituskykyvalmentamista unohtamatta).   Uskallamme myös väittää, että Impulssin kouluttajatiimi on Suomen kokenein ja olemme hyvin aktiivisia palvelemaan asiakkaitamme myös koulutuksen jälkeen. Tästä osoitus on loistava koulutuspalautteemme.